
Dr. Toka Krisztián: 
A Védettség Egyesület a publikum felé kommunikál. Fontos a célcsoport meghatározása, mely a szakmai közönséget jelenti.
Dr. Lévai Sándor:
Megszűntetjük a honlapon a tudományos tartalmakat, Schäffer Zsuzsa cikkei nem jelennek meg a jövőben a honlapon.
Szakmai szervezetként működünk. Politikai nézetekről, betegszervezetekről is célszerű lenne kommunikálnunk a LinkedIn-en. Például a vakcina/oltás kapcsán ki lehetett volna emelni azt, hogy nem fogunk olyan lépést tenni, amely előnyben részesítené az orvoslátogatóinkat a vakcina terén.
Dr. Toka Krisztián:
Próbáljunk követni egy sémát. Először is határozzuk meg a célcsoportot, majd azt, hogy mit szeretnénk mondani, milyen képet szeretnénk kialakítani magunkról.
Első körben a weboldalt alakítsuk át, majd utána foglalkozhatunk a LinkedIn profil alakításával.
A weboldal kapcsán az alábbi szempontokat kell átbeszélnünk:
· menü kialakítása
· mit szeretnénk közölni
· kommunikáció a professzionális publikum felé
· milyen tartalmak legyenek a honlapon
· ki gyártja a tartalmakat
· ki lesz a jóváhagyó

Dr. Lévai Sándor:
LinkedIn célcsoportja: szakmai irány. A weboldal kétnyelvűsítése egy fontos feladat lenne a jövőben (ezzel mindenki egyetért).
A név változtatását is fontolóra kell venni, mert félrevezető.

A weboldal egyik menüpontja a Hitvallás. Sándor szerint ezt újra kell gondolni, különösen, ha az oltóanyag megnevezés nem fog a névben szerepelni.
Ötlete az, hogy a következő Elnökségi Ülésre készít egy új javaslatot a Hitvallás átfogalmazására, amelyet ha mindenki elfogad, akkor módosítani tudjuk.

Ezt követően arra kéri a szekció vezetőket, hogy mindenki dolgozzon ki a saját szekciójára egy javaslatot (a Hitvallás elfogadását követő 2 héten belül), illetve 1-1 fotót is jelenítsenek meg. A fotókat aláírásukkal hitelesítsék. Ennek begyűjtésével Sörös Ivettet bízza meg.

Weboldal fő menüpontjai az alábbiak szerint módosulnának:

Hitvallás	Egyesületről	Tagok	Szekciók	Kapcsolat

Fontosabb jogszabályok menüpont megszűnik a jövőben.

Dr. Lukács Attila:

Kérése, hogy a Tagok menüpont alatt a CSL Behring és a CSL Plasma website címei módosításra kerüljenek.
Továbbá minden Tag adatait és logóit frissíteni kell, melynek aktualizálásával Sándor dr. Végvári Györgyit bízza meg.
Dr. Lévai Sándor:
A Kapcsolat menüpont alatt az Egyesület címét módosítani kell, illetve a LinkedIn weboldala látható legyen.
A szekció vezetők adjanak meg egy céges e-mail címet.
Szervezeti felépítése menüpont alatt is módosítások szükségesek:
· felügyelő bizottság tagjait feltüntetni
· adminisztrátor: Sörös Ivett
· vakcina szekció – törölni
· új KEB tag: Kiss Edit
Minutes-ek, jegyzőkönyvek is kerüljenek feltöltésre a weboldalon, ahogy a KEB határozatok is.    Ezeket a dokumentumokat csak a tagok láthatják, akik belépési kóddal rendelkeznek.



Dr. Borbás Gyula: 
HUMVO Igazgató Tanácsába 1 fő delegáltat jelölni kell a következő Elnökségi Ülésen.
Felmerülő kérdés: Az Elnökségi Ülések nyilvánosak? Meghívót kell küldeni minden alkalommal a tagvállalatok számára? Ezt a kérdést dr. Végvári Györgyivel tisztázni kell.








	
